OzLabs/hebrew-wiki-articles huggingface dataset:
וויצ'ך נוביצקי

וויצ'ך נוביצקי (בפולנית: Wojciech Nowicki; נולד ב-22 בפברואר 1989) הוא אתלט פולני, אלוף אולימפי (טוקיו 2020), פעמים סגן אלוף עולם (יוג'ין 2022 ובודפשט 2023) ופעמיים אלוף אירופה (ברלין 2018 ומינכן 2022) ביידוי פטיש.

== ביוגרפיה ==
נוביצקי נולד וגדל בביאליסטוק שבפולין.

=== 2015 ===
==== מדליית ארד באליפות עולם ====
באליפות העולם שנערכה באוגוסט בבייג'ינג שברפובליקה העממית של סין זכה במדליית ארד ביידוי פטיש בתוצאה של 78.55 מטר, אחרי בן ארצו פאבל פאיידק (80.88 מטר) ודילשוד נזרוב מטג'יקיסטן (78.55 מטר).

=== 2016 ===
==== מדליית ארד באליפות אירופה ====
באליפות אירופה שנערכה ביולי באמסטרדם שבהולנד זכה במדליית ארד ביידוי פטיש בתוצאה של 77.53 מטר, אחרי פאבל פאיידק (80.93 מטר) ואיוואן ציחאן מבלארוס (78.84 מטר).

==== מדליית ארד אולימפית ====
באולימפיאדת ריו דה ז'ניירו שנערכה באוגוסט זכה במדליית ארד בתוצאה של 77.73 מטר, אחרי דילשוד נזרוב (78.68 מטר) ואיוואן ציחאן (77.79 מטר).

=== 2017 ===
==== מדליית ארד באליפות עולם ====
באליפות העולם שנערכה באוגוסט בלונדון שבממלכה המאוחדת זכה במדליית ארד ביידוי פטיש בתוצאה של 78.03 מטר, אחרי פאבל פאיידק (79.81 מטר) וואלרי פרונקין, שהשתתף כאתלט נייטרלי מורשה (78.16 מטר).

=== 2018 ===
==== אלוף אירופה ====
באליפות אירופה שנערכה באוגוסט בברלין שבגרמניה זכה במדליית זהב ביידוי פטיש בתוצאה של 80.12 מטר, לפני פאבל פאיידק (78.69 מטר) ובנצה האלאס מהונגריה (77.36 מטר). 

=== 2019 ===
==== מדליית ארד באליפות עולם ====
באליפות העולם שנערכה באוקטובר בדוחה שבקטר זכה במדליית ארד ביידוי פטיש בתוצאה של 77.69	מטר, לאחר ערעור, יחד עם בנצה האלאס (78.18 מטר), ואחרי פאבל פאיידק (80.50 מטר) וקוונטין ביגו מצרפת (78.19 מטר).

=== 2021 ===
==== אלוף אולימפי ====
באולימפיאדת טוקיו שנערכה באוגוסט זכה במדליית זהב ביידוי פטיש בשיא אישי חדש של 82.52 מטר, לפני אייווינד הנריקסן מנורווגיה (81.58 מטר) ופאבל פאיידק (81.53 מטר).

=== 2022 ===
==== סגן אלוף עולם ====
באליפות העולם שנערכה ביולי ביוג'ין שבאורגון, ארצות הברית, זכה במדליית כסף בתוצאה של 81.03 מטר, אחרי פאבל פאיידק (81.98 מטר) ולפני אייווינד הנריקסן (80.87 מטר).

==== אלוף אירופה ====
באליפות אירופה שנערכה באוגוסט במינכן שבגרמניה זכה במדליית זהב ביידוי פטיש בתוצאה של 82.00 מטר, לפני בנצה האלאס (80.92 מטר) ואייווינד הנריקסן (79.45 מטר).

=== 2023 ===
==== סגן אלוף עולם ====
באליפות העולם שנערכה באוגוסט בבודפשט שבהונגריה זכה במדליית כסף ביידוי פטיש בתוצאה של (81.02 מטר), אחרי אית'ן קצברג מקנדה (81.25 מטר) ולפני בנצה האלאס (80.82 מטר).

== שיאים אישיים ==
* יידוי פטיש: 82.52 מטר (2021)

== קישורים חיצוניים ==

קטגוריה:מיידי פטיש
קטגוריה:אתלטים פולנים
קטגוריה:אלופים אולימפיים: יידוי פטיש (גברים)
קטגוריה:אלופי אירופה באתלטיקה
קטגוריה:זוכי מדליית ארד אולימפית: אתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:מיידי פטיש באולימפיאדת טוקיו (2020)
קטגוריה:פולנים שנולדו ב-1989
אייווינד הנריקסן

אייווינד הנריקסן (בנורווגית: Eivind Henriksen; נולד ב-14 בספטמבר 1990) הוא אתלט נורווגי, סגן אלוף אולימפי (טוקיו 2020), זוכה מדליית ארד באליפות עולם (יוג'ין 2022) וזוכה מדליית ארד באליפות אירופה (מינכן 2022) ביידוי פטיש.

== ביוגרפיה ==
הנריקסן נולד וגדל באוסלו שבנורווגיה.

=== 2010 ===
באליפות אירופה שנערכה ביולי בברצלונה שבספרד סיים במקום 22 ביידוי פטיש בתוצאה של 69.98 מטר.

=== 2021 ===
באליפות העולם שנערכה באוגוסט בדאיגו שבקוריאה הדרומית סיים במקום 24 ביידוי פטיש בתוצאה של 71.27 מטר.

=== 2012 ===
באליפות אירופה שנערכה ביוני בהלסינקי שבפינלנד סיים במקום 14 ביידוי פטיש בתוצאה של 72.54 מטר.

באולימפיאדת לונדון שנערכה באוגוסט סיים במקום 13 ביידוי פטיש בתוצאה של 74.62 מטר.

=== 2014 ===
באליפות אירופה שנערכה באוגוסט בציריך שבשווייץ סיים במקום 17 ביידוי פטיש בתוצאה של 72.31 מטר.

=== 2016 ===
באליפות אירופה שנערכה ביולי באמסטרדם שבהולנד סיים במקום 16 ביידוי פטיש בתוצאה של 71.93 מטר.

=== 2018 ===
באליפות אירופה שנערכה באוגוסט בברלין שבגרמניה סיים במקום חמישי ביידוי פטיש בשיא נורווגיה חדש של 76.86 מטר.

=== 2019 ===
באליפות העולם שנערכה באוקטובר בדוחה שבקטר סיים במקום שישי ביידוי פטיש בתוצאה של 77.38 מטר.

=== 2021 ===
==== סגן אלוף אולימפי ====
באולימפיאדת טוקיו שנערכה באוגוסט זכה במדליית כסף ביידוי פטיש בשיא נורווגיה חדש של 82.52 מטר, אחרי וויצ'ך נוביצקי (82.52 מטר) ולפני פאבל פאיידק (81.53 מטר), שניהם מפולין. כבר בשלב המוקדמות שבר את שיא נורווגיה, כשקבע תוצאה של 78.79 מטר.

=== 2022 ===
==== מדליית ארד באליפות עולם ====
באליפות העולם שנערכה ביולי ביוג'ין שבאורגון, ארצות הברית, זכה במדליית ארד בתוצאה של 80.87 מטר, אחרי פאבל פאיידק (81.98 מטר) ו-וויצ'ך נוביצקי (81.03 מטר).

==== מדליית ארד באליפות אירופה ====
באליפות אירופה שנערכה באוגוסט במינכן שבגרמניה זכה במדליית ארד ביידוי פטיש בתוצאה של 79.45 מטר, אחרי וויצ'ך נוביצקי (82.00 מטר) ובנצה האלאס מהונגריה (80.92 מטר).

=== 2023 ===
באליפות העולם שנערכה באוגוסט בבודפשט שבהונגריה סיים במקום שביעי ביידוי פטיש בתוצאה של 77.06 מטר.

== שיאים אישיים ==
* יידוי פטיש: 81.58 מטר (2021), שיא נורווגיה

== קישורים חיצוניים ==

קטגוריה:מיידי פטיש
קטגוריה:אתלטים נורווגים
קטגוריה:זוכי מדליית כסף אולימפית: אתלטיקה
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:מיידי פטיש באולימפיאדת טוקיו (2020)
קטגוריה:נורווגים שנולדו ב-1990
הלווטיקה

הלווטיקה (באנגלית: Helvetica) הוא גופן ללא תג (סריף) הנמצא בשימוש נרחב.

הגופן פותח במקור בשנת 1957 על ידי מעצבי הגופנים השווייצרים מקס מידינגר ואדוארד הופמן במטרה לספק חלופה מודרנית לגופנים הקיימים עם סריף. הגופן נודע בתחילה בשם "Neue Haas Grotesk". הגופן הושפע במיוחד מהגופן הנודע מהמאה ה-19 אקזידנץ-גרוטסק ומעיצובים גרמניים ושווייצרים אחרים.<ref name="A Neo-Grotesque Heritage"></ref>

בשנת 1960 חברת לינוטייפ פרסמה את הגופן ברחבי העולם תחת השם "Helvetica", שם אשר נגזר מהמילה הלטינית "Helvetia", שהוא השם ההיסטורי של שווייץ.

לאורך השנים פורסמו מגוון רחב של גרסאות לגופן במשקלים, רוחבים וגדלים שונים, וכמו גם גם גרסאות של הגופן עם האלפבית הקירילי, העברי, היווני, היפני, הקוריאני, ההינדי, האורדו, הווייטנאמי.

בשנת 2007 יצא לאקרנים הסרט התיעודי-עלילתי "Helvetica" בבימויו של גארי הוסטוויט העוסק בגופן הלווטיקה במקביל לציון 50 שנים לפרסום של הגופן ב-1957.

== דוגמאות לשימוש בגופן ==
מגוון רחב של חברות רב לאומיות ומותגים בינלאומיים משתמשים בגופן בלוגו שלהם (במקרים מסוימים עם שינויים קלים). בין אלה ניתן להזכיר את:

הגופן נמצא בשימוש נרחב על ידי הממשל האמריקני - לדוגמה טפסי מס ההכנסה הפדרליים משתמשים בגופן, וגם נאס"א השתמשה בגופן בכיתובים על מעבורות החלל.

באיחוד האירופי חברות הטבק נדרשות על פי חוק להשתמש בגופן באזהרות שמופיעות על מוצרי טבק כגון סיגריות.

הגופן נמצא בשימוש נרחב בענף התחבורה. רשות התחבורה המטרופולינית של ניו יורק עושה שימוש נרחב בגופן בשילוט בניו יורק משנת 1989 ואילך. הגופן נמצא גם בשימוש נרחב במערכת הרכבת התחתית של וושינגטון, במערכת הרכבת העילית של שיקגו, ובמערכת הרכבת התחתית של מדריד.

<gallery mode="packed">
קובץ:ENTRANCE_TO_THE_UNDERGROUND_PARKING_LOT_WHICH_WAS_BUILT_BENEATH_THE_FAMOUS_BEETHOVEN_STATUE_AND_PARK_-_NARA_-_549663_(cropped).tif|שילוט בווינה, 1973
קובץ:Варшава_Центральна.jpg|שילוט בכניסה לתחנת הרכבת ורשאבה צנטראלנה בפולין, 2010
קובץ:Granville_CTA_sign.jpg|שילוט של הרכבת העילית של שיקגו
קובץ:Office_national_du_film_montreal.jpg|הלוגו של מועצת הסרטים הלאומית של קנדה
</gallery>

== קישורים חיצוניים ==

==הערות שוליים==

קטגוריה:גופני כתב לטיני
בנצה האלאס

בנצה האלאס (בהונגרית: Halász Bence; נולד ב-4 באוגוסט 1997) הוא אתלט הונגרי, זוכה מדליית הכסף באולמיפיאדת פריז 2024, פעמיים זוכה מדליית ארד באליפות עולם (דוחה 2019 ובודפשט 2023) וסגן אלוף אירופה (מינכן 2022) ביידוי פטיש.

== ביוגרפיה ==
האלאס נולד וגדל בקישקונהלש שבהונגריה.

=== 2017 ===
באליפות העולם שנערכה באוגוסט בלונדון שבממלכה המאוחדת סיים במקום 11 ביידוי פטיש בתוצאה של 74.45 מטר.

=== 2018 ===
==== מדליית ארד באליפות אירופה ====
באליפות אירופה שנערכה באוגוסט בברלין שבגרמניה זכה במדליית ארד ביידוי פטיש בתוצאה של 77.36 מטר, אחרי וויצ'ך נוביצקי (80.12 מטר) ופאבל פאיידק (78.69 מטר), שניהם מפולין.

=== 2019 ===
==== מדליית ארד באליפות עולם ====
באליפות העולם שנערכה באוקטובר בדוחה שבקטר זכה במדליית ארד ביידוי פטיש בתוצאה של 78.18 מטר, יחד עם וויצ'ך נוביצקי (77.69 מטר, זכה במדליה אחרי ערעור), ואחרי פאבל פאיידק (80.50 מטר) וקוונטין ביגו מצרפת (78.19 מטר).

=== 2021 ===
באולימפיאדת טוקיו שנערכה באוגוסט סיים במקום 14 ביידוי פטיש בתוצאה של 75.39 מטר.

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיים במקום חמישי ביידוי פטיש בשיא אישי חדש של 80.15 מטר.

==== סגן אלוף אירופה ====
באליפות אירופה שנערכה באוגוסט במינכן שבגרמניה זכה במדליית כסף ביידוי פטיש בשיא אישי חדש של 80.92 מטר, אחרי וויצ'ך נוביצקי (82.00 מטר) ולפני אייווינד הנריקסן (79.45 מטר).

=== 2023 ===
==== מדליית ארד באליפות עולם ====
באליפות העולם שנערכה באוגוסט בבודפשט שבהונגריה זכה במדליית ארד בתוצאה של 80.82 מטר, אחרי אית'ן קצברג מקנדה (81.25 מטר) ו-וויצ'ך נוביצקי (81.02	 מטר).

== שיאים אישיים ==
* יידוי פטיש: 80.92 מטר (2022)

== קישורים חיצוניים ==

קטגוריה:מיידי פטיש
קטגוריה:אתלטים הונגרים
קטגוריה:מיידי פטיש באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:הונגרים שנולדו ב-1997
תשרית (מזון)

תשרית (באנגלית: Maceration) היא תהליך של הכנת מזון דרך ריכוך או שבירה לחתיכות באמצעות נוזל.

== מאפיינים ==

פירות או ירקות גולמיים, מיובשים או משומרים מושרים בנוזל כלשהו כדי לרכך את המזון, או לספוג את טעמים מהנוזל לתוך המזון.<ref name="Herbs-info">[http://www.herbs-info.com/what-are-macerations.html Maceration - herbs-info.com]</ref>

במקרה של פירות טריים, פירות רכים במיוחד כמו תותים ופטל, לעיתים קרובות מפזרים על הפרי סוכר (ולפעמים כמות קטנה של מלח) ומשאירים אותו לנוח ולשחרר את המיצים שלו. תהליך זה הופך את המזון לטעים יותר וקל יותר ללעיסה ולעיכול.

תשרית מבולבלת לעיתים קרובות עם השריה, שהיא תהליך השריית מזון בנוזל מתובל לפני הבישול, לעיתים קרובות חומצי. חלק מהכנות הצמחים דורשים תשרית, מכיוון שזו אחת הדרכים לחלץ תמציות צמחים עדינות או נדיפות ביותר מבלי להפעיל חום. לפעמים שמן בישול משמש כנוזל לתשרית – במיוחד שמן זית או שמן צמחי אחר.

תשרית היא האמצעי העיקרי להפקת משקאות אלכוהוליים בטעמים, כמו קורדיאלים, ליקרים וגייסטים (גייסט - בגרמנית כוהל - הוא משקה מזוקק המתקבל על ידי תשרית של פירות לא מותססים או חומרי גלם אחרים באלכוהול נייטרלי, ולאחר מכן זיקוק).<ref>[http://www.tasteoftx.com/spirits/cordials.html] </ref>

תשרית של תוצרי לוואי ממפעלי עיבוד מזון ומוצרי לוואי אורגניים אחרים כגון שמן בישול, שלף, שבבי עץ או זבל (דשן) יכול לכלול שימוש במשאבת קוצץ ליצירת תמיסה שניתן להשתמש בה ליצירת קומפוסט (דשונת) או חומרי מזון לעיכול במפעלי ביו-גז.

== מאכלים פולחניים ==
במנדאיזם (מנדעיותא), החמרה (מים קדושים) נעשית על ידי תשרית צימוקים מעורבבים במים שמבורך על ידי כמרים.<ref name="Buckley 2002"></ref> <ref>[https://essencefoodbeverage.com/about-us/ Vanilla and Spice Supplier]</ref>

== לקריאה נוספת ==
* מעבד מזון

== הערות שוליים ==

קטגוריה:שיטות בישול
שיר ערש לבובה (שיר)

שיר ערש לבובה הוא שיר ללחן גרמני שאת מילותיו העבריות כתב בנציון רסקין<ref></ref>. בעברית קיימת גרסה נוספת בשם נום נסיכי הקטן, שאת מילותיה כתבה ליאת אחירון<ref></ref>.

מילות השיר בעברית והתווים, מתוך אתר [[זמרשת]]

== היסטוריה ==
כיום מקובל כי מלחין השיר הזה הוא ברנהרד פליז (נולד בסביבות שנת 1770 בברלין), שהיה רופא במקצועו ומלחין חובב. פליז הלחין כמה קטעי פסנתר ושירים, אך ידוע בעיקר בזכות שיר הערש הזה, שבמקור הגרמני נקרא Schlafe, mein Prinzchen, Schlaf Ein (שן, נסיך קטן שלי, שן). המילים בגרמנית הן של פרידריך וילהלם גוטר. לפי מחקרים אחרים השיר הולחן במקור על ידי . במשך תקופה ארוכה יוחסה נעימת השיר בטעות לוולפגנג אמדאוס מוצרט וקיבלה את מספר K. 350 ברשימת קייכל<ref></ref><ref></ref>.

השיר המקורי בגרסתו הגרמנית מושר בסרט אמה משנת 1996 על ידי הדמות הספרותית ג'יין פרפקס<ref></ref> ברומן בשם זה מאת ג'יין אוסטין.

== הגרסה העברית ==
השיר בגרסתו העברית נכתב על ידי בנציון רסקין (נפטר בשנת 1930) ומושמע באתר זמרשת. אף כי גם הוא שיר ערש הוא איננו תרגום של השיר המקורי. הקלטת השיר העברי, מושר על ידי חנה רוגובוי, נעשתה בשנת 1994 והיא מופיעה גם בספריה הלאומית באוסף השירים מכפר הילדים מאיר שפיה<ref></ref>. הקלטת המקור נעשתה על קלטות של משיבון אלקטרוני.

==קישורים חיצוניים==

== הערות שוליים ==

קטגוריה:שירי ילדים
מכשיר חלב סויה

דוגמה לאחד מהסוגים הרבים והשונים של מכשירי חלב סויה
מכשיר חלב סויה היא מכשיר מטבח קטן המבשל אוטומטית חלב סויה, משקה לא חלבי העשוי מפולי סויה.

== מאפיינים ==
מכשירים להכנת חלב סויה פועלים בדומה לשילוב בין ממחה ביתי לבין מכונת קפה אוטומטית. ניתן לתכנת חלק ממכשירי חלב הסויה גם להכנת חלב שקדים, חלב אורז ומשקאות מושרים אחרים על בסיס ירקות.

ניתן להכין חלב סויה ביתי לפי טעמם ודרישותיהם התזונתיים של השותה. עיסת סויה, תוצר לוואי של הכנת חלב סויה, יכולה לשמש כמרכיב במתכונים ומוצרי מזון רבים.

שיטות רגילות להכנת חלב סויה בבית הן לרוב דורשות עבודה מאוד אינטנסיבית (השריית פולים, טחינה בבלנדר, סינון ולאחר מכן בישול). מכונות חלב סויה מבצעות רבות מהשלבים הללו באופן אוטומטי ומפשטות את ייצור חלב הסויה הביתי.<ref></ref>

== פעולה רגילה ==
לפני השימוש, הפולים היבשים נשטפים במים כדי להסיר פסולת חלקיקים, הם מושרים למשך 6–10 שעות כדי להרטיב ולרכך את הפולים היבשים, ולאחר מכן נשטפים שוב לפני השימוש. פולי הסויה הלחים מונחים לתוך תא הטחינה, שם נטחנים לעיסה דקה, ונופלים לתוך תא סינון ומסוננים דק טבולים בסיר המים.

העיסה הספוגה במים בתהליך דומה לזה של הכנת תה. סיר המים מחומם, ומבשלים היטב גם את חלב הסויה המומס וגם את מוצקי הסויה המסוננים, שהופכים לעיסת סויה. לדגמים החדשים בשוק אין כעת כוס סינון - פולי סויה מונחים ישירות בתוך כד המכונה.

רוב מכשירי חלב הסויה כוללים מנגנון לעצירת גלישת חלב הסויה הרותח. המחמם נכבה כאשר מפלס המים מתקרב לחלק העליון של התא, ולאחר מכן מופעל שוב כאשר חלב הסויה חוזר לרמה מקובלת. תהליך זה חוזר על עצמו במשך תקופת הבישול, הנמשכת כחמש עשרה דקות.

כאשר חלב הסויה מבושל לחלוטין, המכונה תכבה אוטומטית ותותיר את עיסת הסויה בכוס המסנן ואת חלב הסויה בתא המים. מכונות רבות יצפצפו כדי להודיע למשתמש על סיום הכנת חלב הסויה.

== לקריאה נוספת ==
* רשימת מכשירי בישול
* חלב צמחי
* חלב סויה

== קישורים חיצוניים ==
* [http://www.soya.be/soy-milk-maker.php סקירה של מכשירי חלב סויה]
* [http://realfoodliving.com/product-reviews/i-automatic-soy-milk-makers-overview סקירה של מכשירי חלב סויה מאת Vickilynn Haycraft]
== הערות שוליים ==

קטגוריה:אמצעי חימום והכנת מזון
מת'יו דני

מת'יו דני (באנגלית: Matthew Denny; נולד ב-2 ביוני 1996) הוא אתלט אוסטרלי, אלוף חבר העמים הבריטי (ברמינגהאם 2022) בזריקת דיסקוס וסגן אלוף חבר העמים הבריטי (גולד קוסט 2018) ביידוי פטיש.

==ביוגרפיה ==
=== 2015 ===
==== סגן אלוף האוניברסיאדה בזריקת דיסקוס ====
באוניברסיאדת קוואנגג'ו שנערכה ביולי זכה במדליית כסף בזריקת דיסקוס בשיא אישי חדש של 62.58 מטר.

=== 2016 ===
באולימפיאדת ריו דה ז'ניירו שנערכה באוגוסט סיים במקום 19 בזריקת דיסקוס בתוצאה של 61.16 מטר.

=== 2018 ===
==== סגן אלוף חבר העמים הבריטי ביידוי פטיש ====
במשחקי חבר העמים הבריטי שנערכו באפריל בגולד קוסט שבאוסטרליה זכה במדליית כסף ביידוי פטיש בשיא אישי חדש של 74.88 מטר. בנוסף, סיים במקום רביעי בזריקת דיסקוס בתוצאה של 62.53 מטר.

=== 2019 ===
==== אלוף האוניברסיאדה בזריקת דיסקוס ====
באוניברסיאדת נאפולי שנערכה ביולי זכה במדליית זהב בזריקת דיסקוס בתוצאה של 65.27 מטר.

=== 2021 ===
באולימפיאדת טוקיו שנערכה ביולי סיים במקום רביעי בזריקת דיסקוס בתוצאה של 67.02 מטר.

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיים במקום שישי בזריקת דיסקוס בתוצאה של 66.47 מטר.

==== אלוף חבר העמים הבריטי ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה במדליית זהב בזריקת דיסקוס בשיא אישי חדש של 67.26 מטר.

=== 2023 ===
באליפות העולם שנערכה באוגוסט בבודפשט שבהונגריה סיים במקום רביעי בשיא אישי חדש של 68.24 מטר.

== שיאים אישיים ==
===אצטדיון===
* זריקת דיסקוס: 68.43 מטר (2023), שיא אוסטרליה
* יידוי פטיש: 74.88 מטר (2018)

==קישורים חיצוניים==

קטגוריה:אתלטים אוסטרלים
קטגוריה:זורקי דיסקוס
קטגוריה:מיידי פטיש
קטגוריה:זורקי דיסקוס באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:אוסטרלים שנולדו ב-1996
עדנאן מילאד

עדנאן מילאד (בערבית: عدنان میلاد) (נולד ב-29 דצמבר 2000) הוא לוחם טאקוונדו ערבי-ישראלי קטוע-יד, סגן אלוף המשחקים האירופיים הפאראלימפיים (רוטרדם 2023) בקטגוריית משקל עד 63 ק"ג, ובעל מדליית ארד באליפות אירופה (2024).

== ביוגרפיה ==
מילאד נולד ברמלה שבישראל, בן בכור להוריו. ב-28 באפריל 2018 עזר לאביו בעבודה בקיבוץ חפץ חיים, ובמהלך העבודה התחשמל כאשר ניסה להרים כבל חשמל שהיה מונח בשטח. כתוצאה מההתחשמלות איבד את הכרתו, והובהל למרכז הרפואי קפלן, שם הורדם והונשם. כתוצאה מהתאונה, נקטעה ידו הימנית. לאחר שלושה שבועות יצא מילאד מכלל סכנה, ואושפז במשך שנה במרכז הרפואי ע"ש חיים שיבא – תל השומר, שם עבר סדרה של ניתוחים לטיפול בכוויות הקשות. במהלך האשפוז ביקר אותו ליאור יסעור, אביו של לוחם הטאקוונדו הפאראלימפי אסף יסעור, שחשף אותו לענף הטאקוונדו הפאראלימפי. לאחר פגישות עם מספר מאמנים, החליט עדנאן להתחיל דרך חדשה כספורטאי תחרותי בענף הטאקוונדו הפאראלימפי.

== קריירה ספורטיבית ==
=== 2023 ===
==== סגן אלוף המשחקים האירופיים ====
במשחקים האירופיים שנערכו באוגוסט ברוטרדם שבהולנד זכה במדליית כסף בקטגוריית עד 63 ק"ג, לאחר שגבר בשלב חצי הגמר על סנדרו מגרלשווילי מגאורגיה בתוצאה של 26:7, והפסיד בשלב הגמר למהמוט בוזטקה הטורקי.

=== 2024 ===
ב-8 במרץ 2024 השיג את הקריטריון הפאראלימפי למשחקים הפאראלימפיים בפריז, לאחר שגבר בגמר תחרות המיון האירופית בסופיה שבבולגריה על יריב גאורגי.

במאי 2024 זכה במדליית ארד באליפות אירופה סרביה

== קישורים חיצוניים ==

* [https://www.israelhayom.co.il/sport/article/9222200 "לא ארגיש שניצחתי עד שאזכה בזהב בפריז"] באתר ישראל היום, 18 במרץ 2022 

== הערות שוליים ==

קטגוריה:לוחמי טאקוונדו ישראלים
קטגוריה:ספורטאי ספורט נכים ישראלים
קטגוריה:ספורטאים פאראלימפיים ישראלים
קטגוריה:אמני לחימה ישראלים
קטגוריה:ספורטאים ערבים ישראלים
קטגוריה:ספורטאים ישראלים במשחקים הפאראלימפיים פריז (2024)
קטגוריה:לוחמי טאקוונדו במשחקים הפאראלימפיים פריז (2024)
קטגוריה:ישראלים שנולדו ב-2001
פריחת החזרן

פריחת במבוק
פריחת החזרן או פריחת הבמבוק היא תופעה טבעית שבה במבוקים פורחים בפריחה המונית ומסונכרנת.

== התופעה ==
במבוקים פורחים בפריחה המונית, כשכל הצמחים שהם צאצאים של אותו צמח אם פורחים ביחד במשך מספר שנים, גם אם הם נמצאים במקומות שונים ומרוחקים האחד מהשני. לאחר הפריחה הצמחים מתים לעיתים קרובות. מכיוון שבדרך כלל יער במבוק צומח מבמבוק בודד, מוות של במבוק מתרחש בשטח גדול.<ref name=":1" /> למיני במבוקים יש טווח רחב מאוד של תדירויות פריחה, מפעם בשנים בודדות לפעם בעשרות שנים, כאשר התדירות לא בהכרח קבועה עבור כל מין<ref></ref>. אחד המינים עם הזמן הארוך ביותר בין פריחות הוא המין Phyllostachys bambusoides, עם תדירות של כ-120 שנה.<ref></ref> מכיוון שלא נמצא גורם סביבתי על תזמון הפריחה, כנראה שיש מעין שעון פנימי בתאי הבמבוקים שמסמן מתי לעצור את הצמיחה ולהתחיל להשקיע אנרגיה בפריחה. המנגנון והסיבות האובולוציוניות לזה עדיין לא ידועים, אך יש מגוון השערות<ref name=":0"></ref><ref name="Janzen"></ref><ref name=":1"></ref>תקריב של פרחי במבוק
פרחי Phyllostachys glauca

== השפעה ==
לפריחה ההמונית והפירות הרבים יש השלכות כלכליות ואקולוגיות ישירות. לדוגמה, כשאוכלוסיית המין Melocanna bambusoides פורחת אחת ל-30-35 שנה מסביב למפרץ בנגל, יש לכך השלכות הרסניות לתושבי האזור. המוות של צמחי הבמבוק לאחר הפריחה גורם לאבדן עצום של חומר בנייה בו התושבים משתמשים. בנוסף, הכמות הגדולה של פירות הבמבוק מובילה לגידול מהיר באוכלוסיות מכרסמים. ככל שמספר המכרסמים עולה, הם אוכלים לא רק את אותם פירות, אלא את כל מה שהם מצליחים למצוא, כולל שדות תבואה ומזון מאוחסן. המכרסמים הרבים גם מפיצים מחלות.<ref></ref> הפריחה של הבמבוק משפיעה על מינים נוספים, שמעדיפים לאכול במבוק לא פורח, כגון הפנדה, שנעה למקומות אחרים כאשר אחוז גבוה של במבוקים פורח היכן שהיא נמצאת.<ref></ref>

==קישורים חיצוניים==

== הערות שוליים ==

קטגוריה:פרחים
פואד פאשה

מהמט פואד פאשה (מוכר בספרות כ: פואד פאשה, בטורקית Mehmet Fuat Paşa; 17 בינואר 1814 קונסטנטינופול, האימפריה העות'מאנית – 13 בפברואר 1869 ניס, הקיסרות הצרפתית השנייה) היה פוליטיקאי רפורמטור עות'מאני, נמנה עם הוגי וממובילי רפורמות הטנזימאט, וכיהן כווזיר הגדול העות'מאני בשנים 1861–1866.

==קורות חייו==
פואד פאשה נולד בקונסטנטינופול בירת האימפריה העות'מאנית למשפחה מיוחסת מקרב העולמא. הוא למד רפואה, כיהן במשרת רופא צבאי טביב רב-לשוני. פואד כיהן כעוזרם של שני ויזירים גדולים, ובין השנים 1838–1852 כיהן כדרגומן. בהמשך רכש השכלה גבוהה בהיסטוריה, יחסים בין-לאומיים, משפט בין-לאומי פומבי וכלכלה פוליטית, במטרה להשתלב בסגל הדפלומטי העות'מאני. הוא ניהל בהצלחה מגעים דיפלומטיים עם נציגי האימפריה הרוסית וכן עם עבאס חלמי הראשון לקראת כינונה של ח'דיוות מצרים. ב-1852 מונה לשר החוץ העות'מאני, ולאחר מרד הר הלבנון הועבר מתפקידו.

במקביל היה פואד פאשה חבר במועצת הטנזימאט ובהמשך מונה ליושב ראש המועצה. אבדילמג'יט הראשון הטיל על פואד פאשה לבצע עבודת מטה שתבדוק את המערכת השלטונית באיילטים השונים ותגבש המלצות. עבודת המטה חשפה שחיתות וניוון שלטוניים ופואד פאשה נעזר במידהט פאשה שכיהן כוואלי של ניש וגיבש את טיוטת חוק הווילאייטים החדש. ב-8 בנובמבר 1864 תחת הסולטאן אבדילאזיז, אושר חוק הווילאייטים ובמסגרתו חולקה מחדש האימפריה העות'מאנית למחוזות משנה. חוק זה אימץ את המתכונת הצרפתית לניהול מחוזות משנה תוך הענקת סמכויות רחבות למושל. האימפריה חולקה ל-27 וילאייטים ובראש כל אחד מהם הועמד ואלי. כל וילאייט חולק לסנג'קים ובהם משל מותצארף . הסנג'קים נחלקו לקאזות אשר נמשלו על ידי קאימקאם והיו נתונים לתחום שיפוטו של קאדי. הקאזה נחלקה לנאחיות ובראש כל נאחייה עמד מודיר. הנאחיות חולקו לכפרים ובראש כל כפר עמד מוח'תאר. מינוי הוואלים, המוטצאריפים, הקאימקמים וכן בעלי מקצוע כגון רואי חשבון ועמילי מכס היו באחריות השער הנשגב וכך גם ההיתר לשימוש בכספי המסים.

ב--22 בנובמבר 1861 מינה הסולטאן אבדילאזיז את פואד פאשה לווזיר הגדול של האימפריה. בתקופתו חל פיחות במעמדו של השער הנשגב שזכה לפחות סמכויות ומידה מסוימת של עצמאות, מתקופות סולטנות קודמות. פואד כיהן בתפקידו למשך שתי תקופות כהונה והתפטר מתפקידו ב-4 ביוני 1866 בשל התנגדותו לכוונתו של הסולטאן להינשא לבתו של אסמאעיל פאשא מח'דיוות מצרים. עם זאת, בשל כישוריו הדיפלומטיים מונה ב-1867 לשר החוץ העות'מאני וכיהן שנתיים בתפקידו. ב-1869 הורע מצב בריאותו, הוא נסע להחלמה בניס שבצרפת ושם הלך לעולמו.

==קישורים חיצוניים==

* 

==הערות שוליים==

קטגוריה:האימפריה העות'מאנית: אישים
קטגוריה:וזירים גדולים של האימפריה העות'מאנית
קטגוריה:ילידי 1814
קטגוריה:נפטרים ב-1869
פיטר קוזי

פיטר פוסטר קוזי (באנגלית: Peter Foster Causey; ) היה פוליטיקאי אמריקאי מדלאוור, איש המפלגה הדמוקרטית, ולאחר מכן המפלגה האמריקנית, שכיהן כחבר בית הנבחרים של דלאוור בשנים 1832–1835 וכמושל דלאוור ה-38 בשנים 1855–1859.
==ראשית חייו==
פיטר קוזי נולד בעיירה ברידג'וויל שבדלאוור כבנם של פיטר ט. וטאמזי קוזי. המשפחה חיה לזמן מה בעיירה איסטון שבמרילנד, אך שבה לדלאוור ב-1815, והתיישבה במילפורד. קוזי נשא לאישה את מריה ויליאמס, ולשניים נולדו שישה ילדים. ב-1850 הם רכשו את בית לווין קארפר הישן, לשעבר מעונו של המושל דניאל רוג'רס, שבסופו של דבר נודע כ"בית קוזי". משפחת קוזי החזיקה בבעלותה טחנת קמח גדולה והם היו סוחרים מצליחים שניצלו הזדמנויות עסקיות רבות במילפורד באותה תקופה.
==קריירה פוליטית==
במסגרת השילובים הפוליטיים המשתנים של אותה תקופה, החל קוזי את הקריירה שלו כדמוקרט ג'קסוני פרוגרסיבי, וב-1831 נבחר לבית הנבחרים של דלאוור, בו הוא כיהן עד 1835. כאשר איבדו הדמוקרטים את סדר היום הפרוגרסיבי שלהם, ועם קריסת המפלגה הוויגית, רובו של מרכז הכוח של האופוזיציה לדמוקרטים השמרנים הגיע מתנועת האיסור על משקאות חריפים. ב-1850 כמעט ונבחר קוזי כמועמד מפלגת האיסור למשרת מושל דלאוור, וב-1854 הוא התמודד כמועמד המפלגה האמריקנית. היה זה שילוב יוצא דופן של מגוון סיבות לכך שמפלגת האיסור הובילה בדלאוור. קוזי נבחר כמושל לאחר שהביס את מועמד הדמוקרטים ויליאם ברטון, וכיהן בתפקיד מ-16 בינואר 1855 ועד 18 בינואר 1859.

יחד עם קוזי נבחרו לאספה הכללית כמה מאנשי המפלגה האמריקנית, או כפי שהם נודעו, שאינם יודעים דבר. הם התקדמו עם המצע שלהם לחוק יובש, והעבירו חקיקה בעניין שנכנסה לתוקף בדצמבר 1855. עם הגיע יום הבחירות של 1856, השפעות חקיקה זו גרמו לתיעוב ברמה מספקת על ידי ציבורי הבוחרים, כך שהם החליפו את רוב נציגי המפלגה בנציגים דמוקרטים, והותירו את קוזי למשול במשך שנתיים עם אופוזיציה דמוקרטית חזקה באספה הכללית. אין צורך לומר שביטול חוקי היובש עמדו בראש סדר היום שלהם.

לצד סוגיית חוקי היובש, הסוגיה החשובה ביותר בדלאוור באותה תקופה הייתה השלמת סלילתה של מסילת הברזל של דלאוור. עד ספטמבר 1855 הושלמה הסלילה עד למידלטאון, ובינואר 1857 היא כבר הגיעה עד לדלמר. מנגד, ב-1861 נאלץ דלאוור קולג' לסגור את שעריו בשל מחסור בתקציב, מצב שהחמיר בשל מקרה רצח לא פתור בתחומי הקמפוס.

כמקדם רפורמות, מתח קוזי ביקורת על האספה הכללית על רקע כל הסוגיות שקודמיו בתפקידו דיברו עליהם במשך שנים.

==מותו==
פיטר קוזי נפטר במילפורד ב-15 בפברואר 1871. הוא נטמן בכנסיית המשיח האפסיקופלית שבעיר.

אחד מנכסיו במילפורד, בית הטחנה, הוכנס ב-1983 אל המרשם הלאומי של מקומות היסטוריים.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/226/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, pp. 227-228.
</div>

==קישורים חיצוניים==
* [https://www.nga.org/governor/peter-foster-causey/ פיטר קוזי] באתר אגודת המושלים הלאומית 
* [https://politicalgraveyard.com/bio/catron-cavanagh.html#540.93.38 פיטר קוזי] באתר The Political Graveyard 
* 

==הערות שוליים==

קטגוריה:מושלי דלאוור
קטגוריה:מושלי מדינות ארצות הברית מהמפלגה האמריקנית
קטגוריה:חברי האספה הכללית של דלאוור
קטגוריה:אמריקאים שנולדו ב-1801
קטגוריה:אמריקאים שנפטרו ב-1871
קוליאדקה

רפרודוקציה מהציור "עם כוכב" מאת מ' גרמשב. נדפסה בפטרוגרד, 1916
קוליאדקה<ref></ref><ref></ref><ref>https://diasporiana.org.ua/wp-content/uploads/books/23834/file.pdf</ref> הם שירים מסורתיים המושרים בדרך כלל במדינות מזרח סלאביות, מרכז אירופה ומזרח אירופה במהלך עונת חג המולד, מתוך אמונה שהדבר ששרים עליו יתגשם.<ref></ref>

== ההיסטוריה של קוליאדקה ==
תחילת הקוליאדקה הייתה בתקופה הטרום-נוצרית, בקייבאן שברוסיה. בתחילה שירים אלו שימשו למטרות פולחניות. הקוליאדקאס הראשון תיאר את רעיונותיהם של אנשים קדומים על הבריאה, תופעות הטבע והמבנה של העולם. עם הופעת הנצרות, התוכן של הקוליאדקאס הושפע מהמשמעות ומהתכונות של הדת הנוצרית.

הקוליאדקות התפתחו להיות בעיקר שירי חג המולד המתארים את אירוע לידתו של ישו וסיפורים תנ"כיים שהתרחשו בקשר לאירוע לידתו. עם זאת, בשירים נשארו שורשים אליליים מהתקופה הקדומה.

== בתרבות המודרנית ==
סרבים ומונטנגרים שרים בכנסיות קוליאדקות המוקדשים לקדוש ניקולס. סלובקים, צ'כים, ולפעמים גם בלרוסים, שרים קוליאדקות לא רק ביום ניקולאי הקדוש (אותו הם חוגגים ב-6 בדצמבר),<ref></ref> אלא גם ביום סטפן הקדוש (26 בדצמבר).<ref></ref>

האוקראינים שרים קוליאדקות ו-schedrivkas במהלך התקופה שבין יום ניקולס הקדוש (6 בדצמבר) ועד חג הטבילה של ישו (6 בינואר).<ref></ref><ref></ref> ישנם סוגים נוספים של שירי פולחן שמושרים בחגי החורף באוקראינה, בשם schedrivkas ו-posivalkas. באופן מסורתי, ישנה חלוקה ברורה בין הסוגים השונים,<ref></ref> אך בתרבות האוקראינית המודרנית הסוגים השונים התערבו זה בזה.

לעיתים קרובות שרים קוליאדקות במדינות שבהן יש קהילה גדולה של יוצאי מדינות שנהוג לשיר אותן בהן. לדוגמה, אוקראינים שחיים בקנדה.<ref></ref>

== Koliadkas אשר מוקדשים לקדושים ==
ישנן כמה קוליאדקות המוקדשות לסיינט ניקולס באוקראינה. ביניהן: "Ой, хто, хто Миколая любить" (" הו, מי אוהב את ניקולס הקדוש "),<ref></ref> "Ходить по землі Святий Миколай" (" סיינט ניקולס הולך מסביב לעולם ",<ref></ref> Миколай ти до нас завітай!" (ניקולס, ניקולס, בוא לבקר אותנו!).<ref></ref>

== "הסנונית הקטנה" ==
"Щедрик" (שדריק), המכונה באנגלית "הסנונית הקטנה", הוא שיר עם מפורסם שיש לו שורשים טרום-נוצריים. השיר עובד על ידי המלחין והמורה האוקראיני מיקולה לאונטוביץ' ב-1916. "שדריק" עובד מאוחר יותר למזמור חג המולד באנגלית, בשם " Carol of the Bells ", על ידי מלחין אמריקאי פופולרי, מחנך ומנצח מקהלה ממוצא אוקראיני בשם פיטר ג'יי וילהוסקי, בעקבות ביצוע לשיר המקורי של הפזמון הלאומי האוקראיני של אלכסנדר קושץ בקרנגי הול ב-5 באוקטובר 1921. פיטר ג'יי וילהוסקי פרסם את השיר עם מילים חדשות משלו (שלא היו מבוססות על המילים האוקראיניות) ב-1936. מבחינה קונספטואלית, המילים האוקראיניות של שיר זה עונות להגדרה של schedrivka (שיר מלאנקה) בעוד שגרסה האנגלית מצוינת כ-koliadka (שיר חג המולד).

==קישורים חיצוניים==

== הערות שוליים ==

קטגוריה:סלובקיה: תרבות
קטגוריה:צ'כיה: תרבות
קטגוריה:אוקראינה: תרבות
קטגוריה:שירי חג המולד
מכשיר טיגון בוואקום

מכשיר טיגון וואקום (באנגלית: Vacuum fryer) הוא מכשיר לטיגון עמוק השוכן בתוך תא ריק.

== מאפיינים ==

מכשירי טיגון בוואקום מתאימים לעיבוד תפוחי אדמה באיכות נמוכה המכילים רמות סוכר גבוהות מהרגיל, מכיוון שלעיתים קרובות יש לעבד אותם באביב ובתחילת הקיץ לפני שתפוחי האדמה מהאסיף החדש יהיו זמינים. בטיגון בוואקום קל יותר לשמור על צבעים וטעמים טבעיים של המוצר המוגמר, בשל הטמפרטורות הנמוכות יותר של הטיגון (כ-130 מעלות צלזיוס), היווצרות חשד לסרטן אקרילאמיד נמוכה משמעותית מאשר בטיגונים אטמוספיריים סטנדרטיים, שבהם טמפרטורת הטיגון היא כ-170 מעלות צלזיוס.<ref name="Granda" /> גם ספיגת השומן של המוצרים מדווחת כנמוכה יותר מאשר בטיגונים אטמוספיריים. בדרום מזרח אסיה (בעיקר בפיליפינים, תאילנד, סין ואינדונזיה) משתמשים בעיקר בטיגון ואקום מסוג אצווה (כמות מוגדרת קבועה) לייצור שבבי פירות. עם זאת, מכונות אלו מתאימות רק לחברות ייצור קטנות יחסית.<ref name="Granda"></ref>

== עקרון עבודה ==
מטגני ואקום עובדים על עיקרון של פיזיקה פשוטה: כשהלחץ יורד מתחת לזה של האטמוספירה הכללית, גם נקודת הרתיחה של המים יורדת מתחת ל-100 מעלות צלזיוס. כל הטיגונים בוואקום נועדו להשיג מטרה זו, כך שניתן לטגן מזונות רגישים לחום שהיו נשרפים בתהליך טיגון בשמן עמוק רגיל בטמפרטורות נמוכות יותר.<ref></ref>

== מטגנים בוואקום רציפים ==
עבור כמויות ייצור גדולות יותר, זמינים מטגני ואקום רציפים. במתקנים אלו מחבת הריק מותקנת בצינור ואקום מפלדת אל-חלד. הזנת המוצר הגולמי מתבצעת דרך מנעל אוויר סיבובי. בהתאם ליישום, המחבת עצמה מיועדת לעמוד במפרטי המוצר השונים. מסלול הובלה נע מוציא את המוצר המוגמר מהטיגון לכיוון מערכת ההזנה. תא נעילה ביציאה מצינור הריק מונע כניסת אוויר לאזור הריק, ומערכת מסלול נע לוקח את המוצר מאזור אחד למשנהו.<ref></ref> <ref></ref>

הוואקום נוצר על ידי משאבות ואקום, והמערכת כולה נשלטת באמצעות בקר לוגי הניתן לתכנות.

בטיגון אצווה, יש להחליף את שמן הטיגון לעיתים קרובות למדי מכיוון שהוא רגיש לשינויי טמפרטורה. מטגנים בוואקום רציפים מובילים לחיים ארוכים יותר של שמן הטיגון ולכן מורידים את עלויות הייצור. מטגנים בוואקום יכולים גם להפחית את תכולת השמן במזון מטוגן. כמות תכולת השמן המופחתת, בדרך כלל 3-1%, תלוי בסוג הטיגון ואקום.<ref>Journal of Food Engineering
Volume 55, Issue 2, November 2002, Pages 181-191,
"Vacuum frying of potato chips"
By Jagoba Garayo & Rosana Moreira,
Department of Biological and Agricultural Engineering, Texas A & M University, College Station - TX - 77843-2117, USA
Received 31 October 2001, Accepted 5 February 2002, Available online 12 March 2002.
https://doi.org/10.1016/S0260-8774(02)00062-6</ref>

== לקריאה נוספת ==
* רשימת מכשירי בישול
* רשימת מזונות מטוגנים בשמן עמוק
== ראו גם ==
* 

== קישורים חיצוניים ==
* 

== הערות שוליים ==

קטגוריה:אמצעי חימום והכנת מזון
קטגוריה:תעשיית המזון
בית הכנסת חארה

מבט נוכחי על רובע חפסיה; בית הכנסת מימין.
בית הכנסת חארה, הנקרא גם א-סלאה אל-כבירה (בית הכנסת הגדול), הוא בית כנסת עתיק שהיה קיים ברובע החארה, הרובע היהודי העתיק של תוניס, בירת תוניסיה. בית הכנסת נבנה בימי הביניים ונהרס ב־1961.

== היסטוריה ==
בית הכנסת מתוארך לימי הביניים ועבר מספר שינויים במהלך המאות ה-18 וה-19<ref name=":0">.</ref>. בין 1914 ל-1921 שונתה החזית שלו, שהייתה דיסקרטית בעבר, כדי להכיל שני בניינים פינתיים עם רצפות משובצות בסגנון נאו-מורי<ref name=":0" />.

== ראו גם ==
* יהדות בתוניסיה
* בית הכנסת חארה צגירה
* בית הכנסת אלגריבה

==קישורים חיצוניים==

== הערות שוליים ==

קטגוריה:תוניסיה: בתי כנסת
קטגוריה:תוניס
בית הכנסת בית-אל (ספקס)

בית הכנסת בית-אל הוא בית כנסת תוניסאי הממוקם בספקס, תוניסיה.

== היסטוריה ==
בית הכנסת ממוקם בשדרות ד'אלג'רי במרכז העיר ספקס. בית הכנסת בית-אל הוא בית הכנסת החדש ביותר בתוניסיה. הוא נחנך ב 6 ביוני 1955 והוא גם אחד הגדולים בה.

ב-2014 חולל בית הכנסת על ידי פרו-פלסטינים. מעשים דומים נעשו גם ב-2011 וב-2012.<ref></ref>

==קישורים חיצוניים==

== הערות שוליים ==

קטגוריה:תוניסיה: בתי כנסת
בית הכנסת של היצינג

האנדרטה לזכר בית הכנסת במקום
דגם בית הכנסת במוזיאון יהדות אוסטריה
בית הכנסת של היצינג (בגרמנית: Hietzinger Synagoge) היה בית כנסת ברובע היצינג בווינה, אוסטריה. הוא נהרס במהלך ליל הבדולח בנובמבר 1938.

== היסטוריה ==
בית הכנסת הוקם בשנת 1904 והיה בית תפילה קבוע של "אגודת בית הכנסת של היצינג". המבנה כלל 130 מושבים. מאחר שהמבנה הפך קטן מדי לכמות הגדולה של המתפללים, התכוונה העמותה לעבור לבניין גדול יותר. עם זאת, תחרות אדריכלים מתוכננת שהחלה ב-1912 לבסוף בוטלה עקב פרוץ מלחמת העולם הראשונה.

ב-1924 הוכרזה לבסוף תחרות בינלאומית. במקום הראשון זכה האדריכל ארתור גרינברגר, יליד פולנק במוראביה (שהיגר מוינה לארצות הברית ב-1923).

תוכניתו של גרינברגר יושמה לבסוף על ידי אדולף ילץ בין השנים 1926 עד 1928, והושלמה סופית רק ב-1931. משה לוין מונה לרב בית הכנסת וסלומון איינהורן היה לחזן הבכיר.

בית הכנסת נהרס בהצתה במהלך ליל הבדולח בנובמבר 1938. שרידיו פונו ב-1939.

== אדריכלות ==
בית הכנסת של היצינג היה בית הכנסת היחיד שנבנה בווינה בתקופת בין שתי מלחמות העולם ואחד המבנים האקספרסיוניסטיים החשובים של אותה תקופה. המבנה כלל גג שטוח והיה מעוטר בכתר מעוצב, שהעניק לבניין מראה רומנסקי והזכיר את בתי הכנסת מהמאה ה -17 בפודוליה ובווהלין.

צורת חמשת החלונות בחזית הראשית מעל הכניסה הייתה על בסיס מגן דוד: המשולש המופנה כלפי מטה הוחלף בצורת פרחונית עם שלושה חצאי עיגולים.

== הנצחה ==
לאחר 1945 הותקן לוח נחושת במקום בו עמד בית הכנסת. בשנת 2004 הוקמה אנדרטה בשם "נקודת המבט" על ידי האמן הנס קופלוויזר והיא כוללת תמונה של בית הכנסת ההרוס.

==קישורים חיצוניים==

קטגוריה:וינה: בתי כנסת
קטגוריה:אוסטריה: בתי כנסת שנחרבו בליל הבדולח
יוחנן דקציון

רבי יוחנן דקציון (או רבי יוחנן דקרציון) היה אמורא ארץ ישראלי שלא נודע זמנו, אך ככל הנראה היה בן הדור השני לאמוראים.
שלמה סיריליו, מראשוני פרשני התלמוד הירושלמי, טען כי יש לגרוס את שמו "רבי יוחנן דקיסריון" (מקיסריה).

== אמרותיו ==

== קברו ==
מקום קבורתו לא נזכר בספרות חז"ל, אך ישנה מסורת כתובה מסוף המאה ה-14 הטוענת לקברו במקום מגוריו - קציון. בספר "לוח קברות צדיקי ארץ ישראל", משנת 1400 לערך, מתאר עולה הרגל את קציון וכותב: כמו כן, מספר עולי רגל נוספים ציינו מסורת זו. יצוין כי מסורת קברו של שמעון בן לקיש בקציון קדומה יותר, אותה תיעד לראשונה מנחם החברוני בראשית המאה ה-13 (1215 לערך).

חוקרי המקומות הקדושים ישראל מאיר גבאי, ישראל הרצברג והארכאולוג ד"ר יוסי סטפנסקי סיכמו בספרם "מקומות קדושים וקברי צדיקים בגליל" את נושא קברו: על פי אותו מחקר שפורסם בשנת 2007 אותרו הקברים אותם זיהו עולי הרגל כקברם של יוחנן דקציון ושמעון בן לקיש בסמיכות לקברים שצוינו בטעות עד אז.

== ראו גם ==
* חורבת קציון
* חז"ל
* אמוראים
* אמוראי ארץ ישראל
* התקופה הרומית בארץ ישראל

== לקריאה נוספת ==
* 
* ישראל מאיר גבאי, "רבי יוחנן דקציון", מקומות קדושים וקברי צדיקים בגליל, ישראל, 2007 (מהדורת 2011), חלק א, עמוד 89
* אריאל: כתב עת לידיעת ארץ ישראל (52), "קציון", "בתי-כנסת בגליל ובגולן", בגליל העליון, מאי 1987 (אייר תשמ"ז)

==קישורים חיצוניים==
* [https://zadikim.com/places/רבי-יוחנן-דקציון/ רבי יוחנן דקציון], באתר אהלי צדיקים
* [https://telechofesh.co.il/zadik/רבי-יוחנן-דקציון/ רבי יוחנן דקציון], באתר טלחופש

==הערות שוליים==

קטגוריה:הדור השני לאמוראי ארץ ישראל
קטגוריה:קציון: רבנים
קטגוריה:חורבת קציון
קטגוריה:קברי צדיקים בקציון
קטגוריה:קצרמר אמוראים
יששכר דכפר מנדי

רבי יששכר דכפר מנדי (או בקיצור רבי יששכר) היה אמורא ארץ ישראלי, ככל הנראה בן הדור השני לאמוראים. נודע כדרשן ודרשותיו נזכרו בתלמוד הירושלמי ובמדרשים רבים. בן דורו ואולי אף בר פלוגתא של רבי חמא ברבי חנינא השני או רב חמא בר חנינא הראשון. מקום מוצאו, על פי שמו, הוא היישוב הקדום כפר מנדי שבגליל התחתון.

רבי יששכר הוא החכם היחיד בתקופת חז"ל (הידוע לנו) הקרוי בשם זה (למעט יששכר איש כפר ברקאי אותו חז"ל דנו לגנאי).

== מאמרותיו ==

== קברו ==
מקום קבורתו לא נזכר בספרות חז"ל, אך ישנה מסורת כתובה מראשית המאה ה-16 הטוענת לקברו במקום מגוריו - כפר מנדא, לצד התנאים עקביא בן מהללאל ורבן שמעון בן גמליאל.

חוקרי המקומות הקדושים ישראל מאיר גבאי, ישראל הרצברג והארכאולוג ד"ר יוסי סטפנסקי סיכמו בספרם "מקומות קדושים וקברי צדיקים בגליל" את נושא קברו: 
על פי אותו מחקר שפורסם בשנת 2007 אותר הקבר אותו זיהו עולי הרגל כקברו של רבי יששכר.

== ראו גם ==
* כפר מנדי
* כפר מנדא
* חז"ל
* אמוראים
* אמוראי ארץ ישראל
* התקופה הרומית בארץ ישראל

== לקריאה נוספת ==
* 
* ישראל מאיר גבאי, "רבי יששכר דכפר מנדי", מקומות קדושים וקברי צדיקים בגליל, ישראל, 2007 (מהדורת 2011), חלק א, עמוד 170

==קישורים חיצוניים==
* [https://zadikim.com/places/רבי-יששכר-דכפר-מנדי/ רבי יששכר דכפר מנדי], באתר אהלי צדיקים

==הערות שוליים==

קטגוריה:הדור השני לאמוראי ארץ ישראל
קטגוריה:כפר מנדא: רבנים
קטגוריה:קברי צדיקים בכפר מנדא
קטגוריה:קצרמר אמוראים
איברקספונגרפ

איברקספונגרפ (Ibrexafungerp) היא תרופה נוגדת פטריות הניתנת במתן פומי ומשמשת לטיפול של פטרת הנרתיק והפות, בעיקר מסוג Candida albicans.

התרופה נותנת מענה למקרים של עמידות לתרופות ממשפחת האזולים, כגון פלוקונאזול, הניתנות בדרך כלל לטיפול בפטרת הנרתיק והפות.<ref></ref>

==היסטוריה==
התרופה אושרה לשימוש על ידי מנהל המזון והתרופות האמריקאי ב־2021, וב־2022 אושרה לטיפול באירועים חוזרים של פטרת הנרתיק והפות. התרופה אינה נמצאת בסל התרופות בישראל.

==שימוש רפואי==
איברקספונגרפ ניתנת לשימוש לנשים עם פטרת מזן Candida albicans בנרתיק ובפות. התרופה מאושרת לנשים ולנערות לאחר שקיבלו וסת ואינה מאושרת לשימוש בהיריון.

==מחקרים נוספים==
איברקספונגרפ כרגע נמצאת בשלבי מחקר לשימושים נוספים במקרים של אספרגילוזיס ריאתי וזיהומי קנדידה פולשניים.

==מנגנון פעולה==
איברקספונגרפ (Ibrexafungerp) הוא טריטרפנואיד אנטיפונגלי, שפועל בדומה לתרופות אנטי-פטרייתיות מסוג אכינוקנדינים, למשל קספופונגין. התרופה מעכבת את הסינתזה של בטא-1,3-גלוקן, שמרכיב את דופן תא הפטרייה. ההבדל בין התרופות הוא באתר הקישור שלהן, מה שמונע עמידות צולבת בין התרופות.

במחקרים בבעלי חיים הוכח כי איברקספונגרפ מתפזר היטב לרקמת הנרתיק, מה שהופך אותו לטיפול מועדף בקנדידה של הפות.

==פרמקולוגיה==
איברקספונגרפ בעל זמינות ביולוגית של 50% במתן פומי, עם שונות מסוימת בין מטופלים. שיא הריכוזים מתרחשים לאחר 6-9 שעות וזמן מחצית החיים הוא 16–24 שעות. התרופה מתפזרת באופן נרחב לרוב הרקמות בריכוזים גבוהים בהרבה מאשר בפלזמה (פי 4–50), אך לא עוברת את מחסום הדם-מוח.

לתרופה משך פעולה בינוני, שכן היא נלקחת פעמיים ביום, ואינדקס טיפולי רחב מכיוון שבניסויים קליניים המטופלות נטלו יותר מהמינון המומלץ ללא תופעות לוואי חמורות. יש לייעץ לחולות לגבי הסיכון לרעילות עוברית.<ref></ref>

==תופעות לוואי==
התרופה נחשבת בטוחה לשימוש ותופעות לוואי שדווחו הן בעיקר במערכת העיכול (בחילות, הקאות, שלשול, כאב בטן) וסחרחורות.

== קישורים חיצוניים ==

== הערות שוליים ==

קטגוריה:תרופות נוגדות פטריות
Unforgettable (שיר של מרקוס ומרטינוס)

"Unforgettable" (בעברית: "בלתי נשכחת") הוא סינגל מאת הצמד המוזיקלי הנורווגי מרקוס ומרטינוס, אשר יצא לאור ב-2 במרץ 2024 על ידי חברת התקליטים יוניברסל רקורדס. השיר ייצג את שוודיה באירוויזיון 2024 שעתיד להתקיים במאלמה שבשוודיה, לאחר שזכה באותה שנה בתחרות המלודיפסטיבלן, הקדם השוודי לאירוויזיון.

== באירוויזיון ==
מתוקף היותה המדינה המארחת, שוודיה מעפילה לגמר באופן אוטומטי. עם זאת, היא הצביעה בחצי הגמר הראשון.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. איטליה הופיעה לפני מולדובה ואחרי אזרבייג'ן. בגמר, שוודיה הופיעה ראשונה, לפני אוקראינה, וסיימה את התחרות במקום התשיעי עם 174 נקודות.<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי שוודיה באירוויזיון
קטגוריה:שירים באנגלית
1713 בצרפת

שנת 1713 בצרפת הייתה השנה בה ציינה צרפת 726 שנות לאום.

== מנהיגים ==
* לואי הארבעה עשר, מלך צרפת

== אירועים חשובים ==
הסכם אוטרכט
* 24 ביולי – נחתם הסכם אוטרכט שנועד לסיים את מלחמת הירושה הספרדית.

==נולדו==
* 15 במרץ – ניקולא לואי דה לאקאי, אסטרונום (נפטר ב-1762)
* 5 באוקטובר – דני דידרו, פילוסוף (נפטר ב-1784)

== נפטרו ==

==קישורים חיצוניים==

קטגוריה:1713
קטגוריה:שנים בצרפת
הספר הכחול (בינוי)

"המפרט הכללי לעבודות בנייה" או "הספר הכחול" הוא מסמך שמופק על ידי הוועדה הבין-משרדית לסטנדרטיצזיה והמרכז את מפרטי העבודה המקובלים בעבודות הנדסיות ובעיקר במכרזים ציבוריים של משרדי ממשלה, רשויות מוניציפליות וחברות ממשלתיות.

== רקע ==
הוועדה הבין-משרדית לסטנדרטיצזיה הוקמה בראשית שנות ה-80 של המאה ה-20<ref></ref> והיא מורכבת מנציגי משרדי הביטחון, הבינוי והשיכון, האוצר והתחבורה.

תפקיד הוועדה הוא לקבוע סטנדרטים אחידים לעבודת משרדי הממשלה העוסקים בתחומי הבנייה ולנסח את המפרט הכללי היוצר נורמה אחידה במכרזים רשמיים של מדינת ישראל וגופי ממשל מקומיים. למרות שהמפרט מחייב רק במכרזים רשמיים גם גורמים פרטיים עושים בו שימוש.<ref></ref>

המפרט משמש מאז הוצאתו כחלק ממסמכי המכרז והחוזה בכל מכרז ממשלתי ואומץ גם על ידי רשויות מקומיות, חברות ממשלתיות וחברות כלכליות רבות.

== מבנה המפרט והשימוש בו ==
המפרט מוגדר ככללי ואינו מתייחס למיזם או עבודה נקודתיים, וזאת בשונה מ"מפרט מיוחד" הכולל את תכולת העבודה המדויקת שבכל מיזם ומיזם. ההנחיות שבמפרט הכללי נועדו לתת רקע ודרישות סף אחידות בכל המכרזים הציבוריים ובדרך כלל הוא אינו נכלל כחלק ממסכמי המכרז אולם הוא עדיין מחייב בהם.

כל פרק בנוי מהגדרות מפרטיות לאותו תחום - כיצד נדרש לבצע את העבודה, שלביות ודרישות איכותניות, ולאחר מכן מוגדרים אופני המדידה - מה נכלל במסגרת העבודה ובגין מה מבוצע התשלום ועל פי איזה מפתח.

נכון לשנת 2024 המפרט מכיל 44 פרקים העוסקים במפרטי הבניה בתחום הבניה, התשתיות, הפיתוח, הגמר, הבטיחות ועוד.<ref></ref> הפרקים קובעים בין השאר הנחיות למתכננים, מדדי איכות, אופן חישוב ומדידה של כמויות, אחריות ובדק, חומרי גלם, דרישות ביצוע ועוד.

מידי תקופה מתעדכן המפרט ועובר התאמה ותיקונים הן בפרקים הקיימים והן בתוספת פרקים חדשים.<ref></ref>

== קישורים חיצוניים ==
* [https://mifratclali.mod.gov.il/ אתר המפרט הכללי]

== הערות שוליים ==

ספר
יעקב רבינוביץ' תאומים

הרב יעקב רבינוביץ' תאומים (ה'תש"ד, 1944 – ו' תמוז ה'תשפ"א, 6 ביוני 2021) היה ר"מ בישיבת קול תורה לצעירים שחיבר ספרים על התלמוד הבבלי, המסילת ישרים והשב שמעתתא שהתפרסמו בעולם הישיבות.

== ביוגרפיה ==
נולד לרב בנימין רבינוביץ' תאומים שהיה חוקר ועורך תורני, מעורכי האנציקלופדיה התלמודית. למד בישיבת פוניבז' בבני ברק, שם התחבב על ראשי הישיבה. בהגיעו לפרקו נישא לבתו של הרב שלום צבי שפירא, מחבר הספר 'המאור שבתורה' על התורה, ששימש כמשגיח בישיבות מיר בית התלמוד ואור התורה.

התמנה לשמש כר"מ בעיון בישיבת קול תורה לצעירים ובהמשך עבר ללמד בקיאות. בגיל 62 התגלתה אצלו מחלת ALS. בעקבות כך היה משותק במשך 15 שנה, והמשיך לכתוב את ספריו דרך תוכנת מחשב שכותבת לפי תנועות העניים. במהלך מחלתו כתב סדרת ספרים 'שיעורי בקיאות' על מסכתות התלמוד בבלי שהתקבלו בכל עולם הישיבות, וכן הוציא את הספרים 'פירושא דשמעתתא' על השב שמעתתא ופירוש על המסילת ישרים.

נפטר בו' תמוז ה'תשפ"א ונטמן בהר המנוחות.

== משפחתו ==
השאיר אחריו שישה ילדים.

בנו הרב אליהו רבינוביץ תאומים משמש כר"מ בישיבת קול תורה לצעירים, בנו הרב בנימין רבינוביץ תאומים משמש כר"מ בישיבת ארחות מאיר, חתנו הרב יצחק שרייבר הוא מרבני ישיבת ארחות תורה.

== ספריו ==
* שיעורי בקיאות על מסכתות בבא קמא, בבא מציעא, בבא בתרא, גיטין, קידושין ונדרים ירושלים; תשמ"ו - תשע"ה
* פירושא דשמעתתא על השב שמעתתא, ירושלים; תשנ"ה
* קונטרס אפיריון יעקב, ירושלים; תשע"ג

== קישורים חיצוניים ==
*
*

קטגוריה:בוגרי ישיבת פוניבז'
יעקב
קטגוריה:רבני ישיבת קול תורה
קטגוריה:ילידי 1944
קטגוריה:נפטרים ב-2021
יעקב שטיינהויז

הרב יעקב שטיינהויז הוא ר"מ בישיבת קול תורה בירושלים, מחבר סדרת הספרים 'דבר יעקב'.

== ביוגרפיה ==
נולד לרב דב זאב שטיינהויז. בבחרותו למד בישיבת פוניבז' בבני ברק. התמנה לכהן כר"מ בישיבת קול תורה לצעירים, עבר לתקופת מה לשמש כר"מ בישיבת חזון ברוך, וחזר ללמד בישיבת הגדולה ואחראי על התלמידים מחוץ לארץ.

== חיבוריו ==
הרב שטיינהויז חיבר את סדרת הספרים 'דבר יעקב' על התלמוד בבלי, בסדרה 13 ספרים, 12 על מסכתות הש"ס ואחד דרשות על התורה.

סגנון הספר הוא הבאת השאלות והנידונים המרכזיים בסוגיא, הספר פופולרי בקרב אנשי צוות בישיבות ובכלל הציבור.

== משפחתו ==
אביו הרב דב זאב שטיינהויז היה רב קהילת מחזיקי הדת בקופנהגן, ובשנת ה'תש"כ מונה למשגיח בישיבת קול תורה לצעירים.

דודו הרב אהרון שטיינהויז שימש כר"מ בישיבת קול תורה, והיה יושב ראש המחלקה הפדגוגית וחבר הנהלה במרכז החינוך העצמאי, וחתנו של הרב אברהם דב זוננפלד, נכדו של הרב יוסף חיים זוננפלד.
נואם ב[[בר מצווה לידו הרב רפאל וולפין והרב מנחם רוטנברג אנשי צוות בישיבת קול תורה]]
בנו משה חיבר סדרת ספרים בשם "מורשת משה", בתו ברכה נעמי נפטרה בשנת ה'תשנ"ה.

== ספריו ==
דבר יעקב על מסכתות פסחים, בבא קמא, בבא מציעא, בבא בתרא, סנהדרין, מכות, יבמות, כתובות, גיטין, קידושין ונדרים, ירושלים, ה'תש"ס–ה'תשפ"א
==הערות שוליים==

קטגוריה:רבני ישיבת קול תורה
קטגוריה:בוגרי ישיבת פוניבז'
טריסטן לייק לאבו

טריסטן לייק לאבו (באנגלית: Tristan Lake Leabu נולד ב-19 באוגוסט 1999) הוא שחקן ומוזיקאי אמריקאי.

== ביוגרפיה ==
לאבו נולד בלוס אנג'לס, קליפורניה, לג'ף לאבו וג'ניפר לאבו. יש לו אחות צעירה, אריה ליריק לאבו, שהיא גם שחקנית.<ref></ref><ref></ref>

== קריירה ==
לאבו ערך את הופעת הבכורה שלו בתפקיד ג'ייסון ווייט, בנה של לויס ליין, בסרט "סופרמן חוזר" משנת 2006. על הופעה זו הוא זכה בפרס האמן הצעיר לשנת 2007 להופעה הטובה ביותר בסרט עלילתי - בקטגוריה שחקן המשנה הצעיר ביותר<ref></ref> והיה מועמד להופעה הטובה ביותר של שחקן צעיר יותר בטקס פרסי סאטורן לשנת 2007. באותה שנה הופיע בסרט "בייבי סיטר". הוא שיחק את ריד הלסטרום באופרת הסבון, צעירים חסרי מנוח<ref></ref><ref></ref> לאבו הוא מוזיקאי וחבר בלהקת הרוק האלטרנטיבי בלטו מלוס אנג'לס.<ref></ref>

== פילמוגרפיה ==
{| class="wikitable sortable"
! style="background:#B0C4DE;text-align:center;" |שנה
! style="background:#B0C4DE;text-align:center;" | כותרת
! style="background:#B0C4DE;text-align:center;" | תפקיד
! class="unsortable" style="background:#B0C4DE;text-align:center;" | הערות
|-
| 2006
| סופרמן חוזר
| ג'ייסון וייט
|
|-
| 2007
|הבייביסיטר
| מקס איסטמן
| סרט טלוויזיה
|-
| 2011
| צ'סטר
|ג"יקוב
|סרט קצר
|-
| rowspan="2" | 2012
|Least Among Saints
|וייד
|
|-
|הוואי חמש-אפס
| איתן אוונה
| עונה 3, פרק 11
|-
| rowspan="2" | 2013
|All American Christmas Carol
| הארלי
|
|-
|The Christmas Spirit
| כריסטופר
| סרט טלוויזיה
|-
| 2016–20
| צעירים חסרי מנוח
| ריד הלסטרום
|תפקיד חוזר
|-
| 2020
|The F**k-It List
| לס
|
|}

== פרסים ומועמדויות ==
{| class="wikitable sortable"
! style="background:#B0C4DE;text-align:center;" |שנה
! style="background:#B0C4DE;text-align:center;" | פרס
! style="background:#B0C4DE;text-align:center;" | קטגוריה
! style="background:#B0C4DE;text-align:center;" | עבודה
! style="background:#B0C4DE;text-align:center;" | תוצאה
|-
| rowspan="2" | 2007
| פרס סאטורן
| ההופעה הטובה ביותר של שחקן צעיר יותר
| rowspan="2" | סופרמן חוזר
| 
|-
| פרס האמן צעיר
| ההופעה הטובה ביותר בסרט עלילתי
| 
|-
|
| פרסי אמי לבידור בשעות היום
| שחקן צעיר מצטיין בסדרת דרמה
| צעירים חסרי מנוח
| 
|<ref></ref>
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1999
סדר ספונטני

סדר ספונטני, המכונה גם ארגון עצמי במדעי הטבע, היא ההגחה הספונטנית של סדר מתוך כאוס. המונח "ארגון עצמי" משמש לעיתים קרובות יותר לתיאור תהליכים פיזיזקליים ותהליכים ביולוגיים, בעוד ש"סדר ספונטני" משמש בדרך כלל לתיאור הופעתם של סוגים שונים של סדרים חברתיים ברשתות חברתיות אנושיות כתוצאה מהתנהגות אנשים שיש להם אינטרס עצמי, ולא מנסים בהכרח ליצור סדר באמצעות תכנון. דוגמאות מוצעות למערכות שהתפתחו באמצעות סדר ספונטני או ארגון עצמי כוללות מגוון גדול של תופעות כולל התפתחות מבנה גבישים, תא ברנארד, היווצרות מבנים באסטרופיזיקה ובקוסמולוגיה, בנייה עצמית של מולקולות , התפתחות החיים על פני כדור הארץ, הומואסטזיס, מערכות אקולוגיות, התפתחות שפות וכתב, התפתחות האינטרנט, ויקיפדיה, כלכלת שוק חופשי.

קיימת הבחנה בין מבנים מסודרים באופן ספונטני לביו ארגונים כרשתות ללא קנה מידה כאשר ארגונים הם רשתות היררכיות. בכלכלה ובמדעי החברה, סדר ספונטני הוגדר על ידי פרידריך האייק כ"תוצאה של פעולות אנושיות, לא של עיצוב בידי בני אדם." בכלכלה, יש המתארים סדר ספונטני כהתנהגות שיווי משקל בקרב אנשים בעלי אינטרס אישי, שסביר ביותר להתפתח ולשרוד, תוך צייות לתהליך הברירה הטבעית "הישרדות הסבירות ביותר".

סדר ספונטי אחד יכול לגרום להפרעה לסדר ספונטני אחר. לדוגמה פלישה של מינים עלולה להרוס מערכת אקולוגית קיימת. השפעות סביבתיות של חקלאות (כמו סחף קרקע) או של כלכלה תעשייתית (כמו כרייה או זיהום מים) עלולות לגרום להרס סביבתי שגורם להפרעה למערכות אקולוגיות קיימות. הפרעה למערכות אקולוגיות עלולה לגרום להכחדת מינים או להתמוטטות כוללת של המערכת האקולוגית במקום מסוים. דבר זה בתורו עלול לגרום להפרעה לסדר החברתי והכלכלי האנושי שנשען על מערכות אקולוגיות קיימות לפעמים עד כדי התמוטטת כוללת או הכחדה של אותה חברה.

==הערות שוליים==

קטגוריה:תאוריות סוציולוגיות
אייר טאג

אֵיּר טָאג (באנגלית: AirTag) הוא מכשיר איתורן זעיר שפותח בידי חברת אפל (Apple). המכשיר נועד לאתר מחזיקי מפתחות, ארנקים, תיקי יד וכד׳<ref></ref>.

== אודות המכשיר ==
=== תכונות ===
המכשיר מתחבר לאייפון בלבד. בהפעלה הראשונית של המכשיר יש להגדיר באמצעות אפליקציה בעלות על המכשיר וכן את שמו. במקרה והחפץ אליו מוצמד המכשיר נאבד, יש להגדיר באפליקציה את מצבו כאבוד. מרגע הפעלת מצבו כאבוד, כל מכשיר אייפון בסביבת המכשיר יקבל הודעה כי בסמיכותו ישנו חפץ אבוד, והמכשיר עצמו ישמיע צפצוף כשיתקרבו אליו. המכשיר יצפצף גם במקרה שהחפץ לא הוזז ממקומו זמן רב, אף אם מצבו לא הוגדר כאבוד.

המעקב אחרי המכשיר יתבצע בעזרת אפליקציית המעקב של אפל, Find My. באייפונים המכילים את שבב ה-u1, כאשר מתקרבים עם האייפון עצמו לרדיוס הקליטה של המכשיר, קיימת אפשרות לעקוב אחריו באמצעות חיצים המוצגים באפליקציה. כך אם החפץ נאבד בתוך מבנה סגור ניתן לחפש אותו עד הנקודה המדויקת בה הוא נמצא.
איר טאג בתוך מחזיק מפתחות
=== מבנה המכשיר ===
המכשיר מורכב מבסיס פלסטיק בצבע לבן המכיל בתוכו סוללת CR2032, ומחלק עליון מתברג עשוי אלומיניום. צורתו עגולה ושטוחה.

==קישורים חיצוניים==
* 

== הערות שוליים ==

קטגוריה:מכשירי חברת אפל